Hidroksiklorokuin
Hidroksiklorokuin adolah ubek nan digunoan untuak maubek urang nan kanai panyakik malaria[lower-alpha 1] [1]. Hidroksiklorokuin bisa juo digunoan untuak panyakik nan manyarang kakabalan tubuah contohnyo lupus eritematosus sistemik jo paradangan sendi (rheumatoid arthritis)[2]. Maagiah hidroksiklorokuin untuak panyakik lupus jo paradangan sendi bisa diguoan jikok ubek nan utamo indak mampan[1]. Hidroksiklorokuin marupoan ubek golongan 4-aminokuinolin nan disintesis pado tahun 1946 jo manambahkan gugus hidroksil pado klorokuin.[2]
Pado tahun 1955 hidroksiklorokuin alah disatujui pamakaiannyo di Amerika Serikat, jo alah masuak ka daftar ubek nan pantiang di WHO.[3][4] Pado taun 2017, hidroksiklorokuin ko alah diresepakan sabanyak limo juta resep, sarato ubek nan ka 128 nan paliang banyak tajua di Amerika Serikat.[5] [6]
Panggunoan[suntiang | suntiang sumber]
Hidroksiklorokuin adolah ubek nan indak buliah dimakan sumbarangan sajo. Ubek ko harus dimakan karano parintah dari dotor. Hidroksiklorokuin ko indak buliah diagiahan ka urang nan sensitip bana kapado sanyawa 4-aminokuinolin.[7]
Pamakaian hidroksiklorokuin paralu hati-hati kapado urang nan mandarito panyakik gulo, panyakik jantuang, urang nan sadang manganduang, jo panyakik lainnyo.[8] [9] Urang nan ado riwayaik panyakik jantuang harus sangaik hati-hati, karano ubek ko bisa mambuek irama jantuang indak stabil.[1]
Efek Sampiang[suntiang | suntiang sumber]
Akibaik dari pamakaian hidroksiklorokuin diantaronyo sakik kapalo, muntah, paniang kapalo, kram di pruik.[1][3] Efek iko biasonyo bisa hilang dalam babarapo hari. Tapi ado pulo efek nan mambahayokan kapado pamakainyo, diantaronyo gata-gata pado kulik, sakik tanggorokan, pandarahan, lamah otot, efek kasihatan mental, parubahana suasana hati nan indak normal, gangguan irama jantuang, pancaliakan kabua, rambuik rontok, kajang-kajang, dll.[1][10]
Interaksi[suntiang | suntiang sumber]
Sacaro khusus label ubek Amerika Serikat, FDA (Food and Drug Administration) untuak hidroksiklorokuin mancantumkan interaksi ubek sabagai barikuik:[7] [11]
- Digoxin : bisa manyababkan maningkeknyo kadar digoxin serum.[1][7]
- Insulin (ubek anti panyakik gulo) : bisa maningkekan efek pangubatan hipoglikemik.[1][7]
- Antasida : Ubek nan mampapanjang interval QT jo ubek aritmogenik lainnyo. Karano Hydroxychloroquine mampapanjang interval QT jo bisa maningkekan rasiko irama jantuang indak normal nan sarius jikok digunokan basamo-samo.[10][1]
- Mefloquine jo ubek lain nan manurunkan ambang kajang : jikok diminum sarato jo antimalaria nan manurunkan ambang kajang, bisa maningkekan rasiko kajang-kajang).[7]
- Antiepilepsi : jikok diminum sarato bisa mangganggu aktivitas antiepilepsi.
- Methotrexate : panggunoan sacaro basamo-samo alum dipalajari bana jo dapek frekuensi efek sampiang.
- Siklosporin : kadar siklosporin bisa maningkek jikok dipakai basamo-samo.
- Simetidin : bisa mahambek metabolisme hidroksiklorokuin sulfat sahinggo bisa maningkekan level plasma.[11]
Dosis[suntiang | suntiang sumber]
Dosis resep akan diagiah dek dotor untuak urang nan mamaraluan hidroksiklorokuin. Dosis pakainyo sabagai barikuik:[1]
Pancagahan malaria[suntiang | suntiang sumber]
- Anak ketek : 6,5 mg/kgBB, diminum 1 kali seminggu. Ubek ko diagiah untuak mancagah malaria 2 minggu sabalum barangkek ka daerah endemis malaria, kamudian dimakan salamo 8 minggu.[1]
- Urang gadang : 400 mg diminum 1 kali seminggu. Ubek ko diagiah untuak mancagah malaria 2 minggu sabalum barangkek ka daerah endemis malaria, kamudian dimakan salamo 8 minggu.[1]
Pangubatan malaria[suntiang | suntiang sumber]
- Anak ketek : Dosis partamo adolah 13 mg/kgBB. Salanjuiknyo diagiah 5 mg/kgBB, sasudah 6 jam , 24jam, jo 48 jam.[1]
- Urang gadang : Dosis partamo adolah 800mg. Salanjuiknyo sasudah 6 - 8 jam diminum 400 mg. Sahari sasudah itu, 400 mg untuak diminum 2 ari.[1]
Lupus jo rheumatoid arthritis[suntiang | suntiang sumber]
- Anak ketek : dosis paliang banyak adolah 6,5 mg/kgBB per hari, atau 400 mg per hari.[1]
- Urang gadang : 400 mg x 1 hari, bisa dosis sakali minum atau dibagi manjadi duo kali minum. Jikok panyakik alah mulai cegak, bisa diagiah dosis 200 - 400 mg per hari, atau tagantuang dari respons pasien ka ubek.[1]
Untuak hasia pangubatan maksimal, minum hidroksiklorokuin pado jam nan samo satiok ari.[1]
Catatan kaki[suntiang | suntiang sumber]
- ↑ Panyakik malaria adolah panyakik nan manyeba dek gigi ragik nan mambaok parasit takah Plasmodium malariae, Plasmodium ovale, Plasmodium vivax, atau Plasmodium falciparum.
Rujuakan[suntiang | suntiang sumber]
- ↑ a b c d e f g h i j k l m n o p Alodokter 2018.
- ↑ a b Alomedika 2020.
- ↑ a b Drugs.com 2020.
- ↑ World Health Organization 2019.
- ↑ ClinCalc & 2020 a.
- ↑ ClinCalc & 2020 b.
- ↑ a b c d e dailymed.nlm.nih.gov 2020.
- ↑ pdr.net 2020.
- ↑ webmd.com 2020.
- ↑ a b newsnetwork.mayoclinic.org 2020.
- ↑ a b Alomedika & 2020 b.
Daftar Pustaka[suntiang | suntiang sumber]
- "Hydroxychloroquine". Alodokter. 2018-10-16. Diakses tanggal 2020-10-23.
- general_alomedika (2020-06-26). "Hydroxychloroquine - indikasi, dosis, interaksi dan efek samping". Alomedika. Diakses tanggal 2020-10-27.
- "Hydroxychloroquine Sulfate Monograph for Professionals". Drugs.com (dalam bahasa Inggris). 2020-06-15. Diakses tanggal 2020-10-27.
- "Guidance on patients at risk of drug-induced sudden cardiac death from off-label COVID-19 treatments". newsnetwork.mayoclinic.org. 25 March 2020.
- World Health Organization model list of essential medicines: 21st list 2019. Geneva: World Health Organization. 30 September 2019. WHO/MVP/EMP/IAU/2019.06. License: CC BY-NC-SA 3.0 IGO.
- "The Top 300 of 2020". ClinCalc. Diakses tanggal 18 March 2020.
- "Hydroxychloroquine Sulfate – Drug Usage Statistics". ClinCalc. Diakses tanggal 7 April 2020.
- "DailyMed - PLAQUENIL- hydroxychloroquine sulfate tablet". dailymed.nlm.nih.gov. Diakses tanggal 2020-10-28.
- "Plaquenil (hydroxychloroquine sulfate) dose, indications, adverse effects, interactions". pdr.net. Diakses tanggal 19 March 2020.
- "Drugs & Medications". webmd.com. Diakses tanggal 19 March 2020.
- general_alomedika (2020-06-26). "Efek Samping dan Interaksi Obat Hydroxychloroquine". Alomedika. Diakses tanggal 2020-10-28.
lvs_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn slk_Latn mos_Latn cat_Latn eng_Latn gle_Latn mos_Latn lus_Latn taq_Latn cat_Latn ita_Latn mos_Latn min_Latn min_Latn ind_Latn bjn_Latn eng_Latn eng_Latn eng_Latn eng_Latn bjn_Latn eng_Latn eng_Latn bjn_Latn